**Griflet** (ili *Girflet*, *Jaufre*) je bio jedan od vitezova legendarnog arturovog Okruglog stola. 

Njegov lik prvi je opisao Chrétien de Troyes u svom djelu *Érec et Énide* (Erek i Enida), on je Vitez Okruglog stola, sin Doa, i brat Loreta. Njegovu prvu značajnu pustolovinu također je zapisao Chrétien u djelu *Perceval, o Le Conte du Graal* (Percival ili priča o Gralu), u njoj Girflet ide do zamka Orgeluse ispuniti kakvo junačko djelo. To mu baš nije uspjelo jer su ga zarobili, pa ga je Kralj Arthur sa svojim vitezovima morao spašavati.

U djelu Renaut de Bâgéa - *Le Bel Inconnu* (Lijepa neznanka) Girflet je opisan kao gospodar Becleusa i nadglednik turnira na kojem je pobjedniku trebala pripasti čast da proglasi najljepšu djevojku, a ona je zato trebala dobiti sokola. Kako se Girflet koristio svim svojim borilačkim znanjem i oružjem stalno je pobjeđivao svakog izazivača, pa je tako dodjelio nagradu svojoj izabranici Rose Espaine, koja baš i nije bila bog zna kako lijepa. Na kraju je tu farsu prekinuo Guinglain - Gawainov sin, koji ga je pobijedio i tako omogućio djevi Margerie da dobije nagradu.

U epu - *Escanor* Girart d'Amiensa, ima brata Galantiveta, koji služi kao Gawainov štitonoša. Nakon što ga zarobe, postaje muž kraljice od Traversesa, koja nedugo nakon udaje umire.

U francuskim epovima iz Ciklusa Vulgata i Postvulgata - Girflet je opisan kao jedan od prvih Arthurovih pristaša još na početku njegova vladanja.
U nekim se kaže da se borio u Bitci kod Bedegraina, ali u pojedinim da je još uvijek samo štitonoša Kralja Arthura.
U jednoj od epizoda Griflet hrabro prihvaća borbu sa kraljem Pellinorom, koji ga je teško ranio. Zbog tog kako bi ga spasio Arthur nastavlja borbu, ali je i njemu snažni Pellinore slomio mač i umalo ga ubio, da se nije umješao Merlin, koji je začarao Pellinora i sklonio Arthura.

Griflet se borio i protiv pobunjenih kraljeva i protiv Saksonaca. Za vrijeme bitke na obali Humbera, protiv snaga petorice kraljeva, kad su stvari krenule loše za arturovu vojsku, Griflet se ponio hrabro, zajedno sa Arthurom, Kayom i Gawainom spasio je Guineveru - sasjekavši jednog od neprijateljskih vladara koji ju je umalo zgrabio. Nakon te bitke, Griflet, zajedno s Urienom, Gawainom, Kayom i Torom proglašen Vitezom Okruglog stola.

Njegove kasnije avanture svodile su se uglavnom na to da je često završio u tamnici. Nadimak *le Fise de Dieu* (Božji sin) zaradio jer je bio jako religiozan.

Po Thomasu Maloryju - Griflet je bio jedan od vitezova, kog su ubile Lancelotove pristaše, prilikom spašavanja Guinevere od smrtne kazne. Isto tako njega su za vrijeme Potrage za Svetim gralom, pobijedili i ranili Palamedes i Galahad.

Međutim po Ciklusu Vulgata - Griflet i Lucan su jedini vitezi koji su preživjeli Bitku kod Camlanna. Oni su smrtno ranjenog Arthura nosili u kapelu. Pa je Griflet, a ne Bedivere, bio posljednji vitez uz umirućeg Arthura - onaj kom je on naredio da baci Excalibur u jezero. On je jedini vidio kako Arthurovo tijelo odnosi Morgana le Fay. Kasnije je pronašao Arthurovu grobnicu u kapelici, zatražio Arthura i otkrio da je prazna. Nakon tog je postao pustinjak, ali je ubrzo umro.

Grifletov lik najvjerojatnije ima genezu u keltskoj mitologiji, on po mnogočemu odgovara Gilfaethwyju, sinu Dona i bratu Gwydiona, koji je za Kelte bio božanstvo.

Izvori
------

1. 1 2 3 4 5 6 7 8 9 10  „*Griflet le Fise de Dieu'"* (engleski). Nightbringer. Arhivirano iz originala na datum 2017-12-27. Pristupljeno 29. 10. 2017.

Vanjske veze
------------

* *Griflet le Fise de Dieu* na portalu Nightbringer Arhivirano 2017-12-27 na Wayback Machine-u (`en`)

| * p
* r
* u
Legende o Kralju Arthuru |
| --- |
| Ključne osobe | Kralj Arthur • Constantine • Sir Ector • Vojvoda od Cornwalla • Guinevere • Igraine • Izolda • Gospa od jezera • Kralj Lot • Kralj Mark • Merlin • Mordred • Morgana le Fay • Morgause • Uther Pendragon |
| Vitezovi Okruglog stola | Aglovale • Agravain • Bagdemagus • Bedivere • Bors • Breunor • Calogrenant • Caradoc • Dagonet • Dinadan • Gaheris • Galahad • Gareth • Gawain • Geraint • Griflet • Hector de Maris • Kay • Lamorak • Lancelot • Leodegrance • Lionel • Lucan • Maleagant • Marhaus • Palamedes • Pelleas • Pellinore • Percival • Safir • Sagramore • Segwarides • Tor • Tristan • Urien • Ywain • Ywain Kopile • Elyan Bijeli • Sir Ector |
| Predmeti | Excalibur • Sveti gral • Okrugli stol • Opasna stolica |
| Mjesta | Avalon • Brocéliande • Caerleon • Camelot • Corbenic • Cornwall • Logres • Lyonesse • Sarras • Tintagel |